OBVODNÝ ÚRAD ŽIVOTNÉHO  PROSTREDIA 
                                        DUNAJSKÁ STREDA
                              Ádorská 5400,  929 01 Dunajská Streda
–––––––––––––––––––––––––––––––––––––––––––––––––––––––––––––––––––––––––––       
Číslo spisu: A2011/02153-019                                                     Dunajská Streda 18. 11. 2011

ROZHODNUTIE

Obvodný úrad životného prostredia Dunajská Streda vydáva podľa § 29 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov, na základe zámeru  „Malá vodná elektráreň Eliášovce“,  ktorý predložil navrhovateľ  PRVÁ PRODUKČNÁ, s. r. o., Pažítkova 4, 821 02 Bratislava,  po ukončení zisťovacieho konania toto rozhodnutie:
Navrhovaná činnosť -  Malá vodná elektráreň Eliášovce -  rieši umiestnenie malej vodnej elektrárne (ďalej MVE), ktorej účelom bude výroba elektrickej energie priamo prúdovou  Kaplanovou Bulb- turbínou. 

Vodná energia je najvyužívanejším obnoviteľným zdrojom energie. Zvyšovanie jej využívania prispieva k diverzifikácii zdrojov, k znižovaniu  emisií  skleníkových  plynov, znižuje závislosť  od  dovozu  fosílnych  palív  a je v súlade  s požiadavkou  environmentálnej 
prijateľnosti a princípmi trvalo udržateľného rozvoja. Racionálny manažment domácich OZE 
sa stáva jedným z pilierov zdravého ekonomického vývoja spoločnosti.
Výstavba MVE predstavuje plnenie základných priorít schválenej energetickej politiky SR,  zvyšovanie podielu obnoviteľných zdrojov energie na výrobe elektriny a tepla s cieľom vytvoriť primerané doplnkové zdroje potrebné na krytie domáceho dopytu. Využívanie domácich zdrojov OZE (obnoviteľných zdrojov energie) zvyšuje bezpečnosť a diverzifikáciu dodávok energie, a teda znižuje závislosť ekonomiky na nestabilných cenách ropy a zemného plynu, výrazne prispieva k znižovaniu emisií skleníkových plynov a škodlivín. Zvýšenie podielu OZE predstavuje významný prvok v  opatrení na dosiahnutie cieľov Kjótskeho protokolu. 
Výhľadový cieľ dosiahnuť  výrobu  850  GWh/rok  do roku 2030 je vytýčený ako ambiciózny indikatívny cieľ, ktorého plnenie je podmienené splnením záväzkov SR vyplývajúcich z cieľov rámcovej smernice o vode a ochrany území Natura 2000.

Uznesením vlády Slovenskej republiky č. 178 z 9. marca 2011 bola schválená koncepcia využitia hydroenergetického potenciálu vodných tokov SR do roku 2030, ktorá  je  záväzným  východiskovým  dokumentom  pre usmernenie  rozvoja  využívania  hydroenergetického potenciálu  vodných tokov SR.

V zmysle Prílohy č. 1 uvedenej koncepcie pre zabezpečenie plnenia cieľov a záväzkov SR voči EÚ, MVE je potrebné umiestňovať v lokalitách zaradených do databázy lokalít so strategicky významným technicky využiteľným hydroenergetickým potenciálom (príloha č. 3,  kde patrí i MVE Eliášovce), ktorá  predstavuje výber strategicky významných lokalít z kompletnej databázy (príloha č. 2).  V uvedených lokalitách je prioritným kritériom hodnotenia zámerov prínos z hľadiska naplnenia strategických cieľov koncepcie a záväzkov SR voči EÚ. V strategicky významných lokalitách, uvedených v prílohe  č.  3,  preferovať  
			Strana 2  z 12  rozhodnutia č. A2011/02153-019

realizáciu MVE. Ich celospoločenský a globálny environmentálny prínos má prioritu nad kritériami s úzkym lokálnym dosahom.

Parametre MVE Eliášovce 
turbína -priemer obežného kolesa	D = 2600mm	
počet turbín	1 ks	
návrhový prietok turbínou	Qn= 28m3.s-1	
maximálny prietok turbínou	Qmax= 30m3.s-1	
hrubý spád pri Q =28m3.s-1	Hbrutto =2,5m	
čistý spád pri Q =28m3.s-1	Hnetto =2,4m	
otáčky turbíny	nt = 125min-1	
maximálny výkon na spojke turbíny	Pt max =627kW	
prenos výkonu	priamo	
Generátor	synchrónny, 690 V	
otáčky generátora	ng = 125min-1	
maximálny výkon na svorkách	Pg max =596kW	
teoretická ročná výroba el. energie 
za predpokladu celoročného prietoku Q =28m3.s-1	Eteor= 5 185 MWhod	
predpokladaná ročná výroba el. energie pri prevádzke 97% v roku
za predpokladu celoročného prietoku Q =28m3.s-1	Eteor= 5 029 MWhod	

Údaje o hladinách 
Horná prevádzková hladina ......118,50 n. m.
Dolná prevádzková hladina........116,00 n. m.

Malá vodná elektráreň bude navrhnutá ako nízkotlaká, príhaťová elektráreň s priebežnou prevádzkou. Situovaná bude na pravej strane toku. Navrhované riešenie je ovplyvnené polohou lokality, jedná sa o priečnu stavbu na toku Malý Dunaj vo vlastnom koryte . Hlavnými objektmi sú hať a malá vodná elektráreň. Architektonicko – urbanistický koncept určili hlavné rozmery vychádzajúce z hydrotechnických a hydraulických výpočtov, zásahu stavby do územia, ochranou pred povodňami a záujmy ochrany prírody a ichtyofauny. Začlenenie objektov do územia je navrhované tak, aby netvorilo výraznú dominantu a svojim vzhľadom zapadlo do územia. 
Umiestnenie MVE  je dané charakteristikou daného profilu rieky Malý Dunaj. MVE sa bude nachádzať v riečnom profile  blízkosti obce Eliášovce a nadväzuje na dosiaľ vybudované objekty v danej lokalite. Prístup k MVE bude z pravostrannej ochrannej hrádze.    

Záujmové územie je situované v katastrálnom území Eliášovce a Jelka kvalifikovanom prevažne ako vodné a ostatné plochy. Dotknuté územie v línii Malého Dunaja je vymedzené dolným okrajom prehĺbenia  a koncom vzdutia . Stavba vlastného stupňa sa navrhuje v koryte toku.  Hydrostatické vzdutie od prevádzkovej hladiny 118,50 m n.m.  po vyrovnaní, bude zasahovať cca 12,4 km  nad stupeň,. Pod stupňom sa navrhuje sprietočnenie koryta pri ostrove, oproti chatovej oblasti na ľavej strane toku.  
Výstavba sa dotkne nasledujúcich pozemkov : 
tok – 2942, 2937/1, 623, 716 –vodná plocha  – 4 428 m2, 
ľavá strana -  2942,  pravá strana -  610/2, 611/1, 612/3, 610/3, 610/2    
Predpokladaný dočasný záber :  pravá strana -zariadenie staveniska  - 610/3, 612/3 
                                                   ľavá strana - zariadenie staveniska  - 2942     20 x 20
			Strana 3 z 12  rozhodnutia č. A2011/02153-019

Prístupová cesta jestvujúca nespevnená dĺžky  1 591 m2       
621 – 1457 m2 , 620 – 134 m2                                                         
Nová cesta – 614/35 , 610/2, 610/3, 612/3 
Vodná plocha – vzdutie  12 400 m x 50 m = 620 000  m2 = 62,0 ha    

Navrhovaná činnosť – „Malá vodná elektráreň Eliášovce“ – uvedená v predloženom zámere
sa nebude ďalej posudzovať
podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov. Pre uvedenú činnosť je preto možné požiadať o povolenie podľa osobitných predpisov.
ODÔVODNENIE
Navrhovateľ, PRVÁ PRODUKČNÁ, s. r. o., Pažítkova 4, 821 02 Bratislava, predložil Obvodnému úradu životného prostredia Dunajská Streda (ďalej len „OÚ ŽP”) podľa § 22 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov (ďalej len „zákon”) dňa 10. 10. 2011 zámer „Malá vodná elektráreň Eliášovce“, ktorý je riešený len v jednom variante.
Na základe písomnej žiadosti navrhovateľa OÚ ŽP podľa § 22 ods. 7 zákona upustil od požiadavky variantného riešenia zámeru listom č. A2011/00393-002 zo dňa 11. 02.  2011.
Zámer svojimi parametrami podľa prílohy č. 8 zákona, kapitoly 10 Vodné hospodárstvo, položky č.  1 Priehrady, nádrže a iné zariadenia určené na zadržiavanie alebo na akumuláciu vody vrátane suchých nádrží s výškou hrádze nad základovou líniou od 3m do 8m zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov, podlieha zisťovaciemu konaniu, ktoré OÚ ŽP vykonal podľa § 29 zákona.

V rámci zisťovacieho konania OÚ ŽP  rozoslal zámer podľa § 23 ods. 1 zákona na zaujatie stanoviska rezortným orgánom, dotknutým orgánom, povoľujúcemu orgánu a dotknutej obci dňa 11. 10. 2011. 
V zákonom stanovenom termíne doručili na OÚ ŽP svoje písomné stanoviská tieto subjekty: 
1. Trnavský samosprávny kraj- č. 6312/2011/OUPZP-002/Du zo dňa 20. 10. 2011
- nakoľko výstavba a prevádzka malej vodnej elektrárne na toku Malého Dunaja v obci Eliášovce nebude mať výrazný vplyv na kvalitu životného prostredia a vzhľad krajiny širšieho okolia, odbor územného plánovania a životného prostredia Trnavského samosprávneho kraja nepožaduje posudzovanie zámeru podľa zákona. 
2. Úrad verejného zdravotníctva SR – č. OHŽP-3854-2011/2011  zo dňa 27. 10. 2011 
- k predmetnému zámeru sa vyjadrili a vydali súhlasné stanoviská listom číslo: RH/2011/01499-BM5 zo dňa 18. 10 2011 RÚVZ so sídlom v Dunajskej Strede a listom zn. 1646/2011 zo dňa 25. 10. 2011 RÚVZ so sídlom v Galante,
- po preštudovaní predloženého zámeru a pri dodržaní všetkých navrhovaných opatrení na odstránenie negatívnych vplyvov pri umiestnení predmetnej stavby bolo zistené, že zámer výstavby MVE je v súlade s podmienkami ochrany verejného zdravia. 
3. Obvodný  úrad pre cestnú dopravu a pozemné komunikácie Dunajská Streda – 
č. A/2011/02055-00002 zo dňa 13. 10. 2011
- s predloženým zámerom súhlasíme bez pripomienok.  

			Strana 4 z 12  rozhodnutia č. A2011/02153-019
4. Ministerstvo hospodárstva SR – č. 8010/2011-3210  zo dňa 24. 10. 2011 
- po preštudovaní predloženého zámeru  sme toho názoru, že projekt MVE Eliášovce v navrhovanej lokalite je environmentálne prijateľný a preto Ministerstvo hospodárstva SR nemá z hľadiska vplyvu na životné prostredie k realizácii predmetného ptojektu zásadné pripomienky.
5. Krajský pozemkový úrad v Trnave - č. KPÚ-B 2011/00254 zo dňa 27. 10. 2011
- po preskúmaní predloženého zámeru bolo konštatované, že výstavba MVE Eliášovce predpokladá trvalé odňatie poľnohospodárskej pôdy o výmere cca 1734 m2 a dočasné odňatie poľnohospodárskej pôdy o výmere cca 2890 m2, ktoré bude upresnené v ďalších stupňoch projektovej prípravy. 
6. Obvodný úrad životného prostredia Dunajská Streda – č. A2011/021680-002 zo dňa 02. 11.  2011
Ochrana prírody a krajiny:
Plánovaná činnosť je lokalizovaná v území s prvým stupňom ochrany podľa zákona č. 543/2002 Z. z. o ochrane prírody a krajiny v znení neskorších predpisov. 
V územnom systéme ekologickej stability predstavuje Malý Dunaj biokoridor nadregionálneho významu. Biokoridor zahŕňa tok Malého Dunaja s lužnými lesmi, brehovými porastmi a genofondovo-významnými lokalitami flóry a fauny. 
Navrhovanou činnosťou je priamo dotknuté územie SKUEV0541 Malý Dunaj, ktoré je navrhnuté na doplnenie sústavy Natura 2000, z dôvodu výskytu biotopov európskeho významu  a druhov európskeho významu. 
-príloha č. 4 predloženého zámeru sa zaoberá dopadmi výstavby MVO Eliášovce na rastlinstvo a biotopy Malého Dunaja aj s návrhmi kompenzačných opatrení. Na základe tejto štúdie bol vyhodnotený vplyv navrhovanej činnosti na lesnú aj  na nelesnú vegetáciu s výsledkom, že sa negatívny vplyv neočakáva resp. bude minimálny. 
Štúdia sa ďalej zaoberá s problematikou inváznych druhov, ktoré sa v dotknutom území nachádzajú (javorovec jaseňolistý, jaseň americký a pajaseň žliazkatý). V zmysle § 7 ods. 4 zákona č. 543/2002 Z. z. o ochrane prírody a krajiny v znení neskorších predpisov „Vlastník (správca, nájomca) pozemku je povinný odstraňovať invázne druhy (odstraňovanie nepôvodných druhov, ktoré sa samovoľne šíria a vytláčajú pôvodné druhy z ich prirodzených biotopov a znižujú biologickú rozmanitosť) zo svojho pozemku spôsobmi podľa odseku 8 a o pozemok sa starať takým spôsobom, aby zamedzil opätovnému šíreniu inváznych druhov, a to na náklady pôvodcu ich šírenia, ak je známy, inak na náklady štátu.“  
V prílohovej časti štúdie je inventarizácia drevín, biotopov, výmera biotopov, mapa prírodnosti lesných porastov a mapa biotopov. 
-v príloha č. 3 zámeru je aj ichtyologická štúdia toku Malý Dunaj. Slovenský rybársky zväz – Rada Žilina vo svojom vyjadrení (príloha č. 7) uviedol, že akceptujú a súhlasia s výsledkami štúdie ako aj s odporúčaniami na revitalizačné a kompenzačné opatrenia, ktoré sú súčasťou štúdie.
- ak navrhovanou činnosťou dôjde k poškodeniu resp. zničeniu niektorých biotopov európskeho resp. národného významu, k odstráneniu drevín,   treba postupovať v zmysle § 6 Ochrana biotopov a § 47 zákona č. 543/2002 Z. z. o ochrane prírody a krajiny v znení neskorších predpisov.  
Po preštudovaní predloženého zámeru a na základe výsledkov štúdií, ktoré tvorili prílohovú časť zámeru,  orgán ochrany prírody nepožaduje, aby sa navrhovaná činnosť ďalej posudzovala.    

			Strana 5  z 12  rozhodnutia č. A2011/02153-019

Ochrana vôd:
- v rámci povoľovania treba vykonať podrobný prieskum na zistenie reálneho rozsahu znečistenia horninového prostredia dotknutého územia ropnými látkami a navrhnúť systém pozorovania vplyvu zásahu do horninového prostredia na podzemné vody. V prípade narazenia na kontaminovanú zeminu navrhnúť spôsob asanačných prác.
-v ďalších stupňoch projektovania presne určiť dosah vzdutia a posúdiť zmenu hladiny podzemnej vody ich vplyv na pôdu, rastlinstvo a na obyvateľov (podmáčanie + vodný zdroj), 
-zariadenia, ktoré fungujú na báze oleja opatriť havarijnou vaňou o takom užitočnom objeme, aby v prípade havárie celkový objem týchto látok mohol byť zachytený.  
-pri výstavbe použiť najlepšie dostupnú techniku a zabezpečiť pravidelnú kontrolu technického stavu mechanizmov.
-treba dodržať ustanovenia § 39 ods. 2 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon).
-treba vypracovať plán havarijných opatrení v zmysle § 39 ods. 6 v nadväznosti na § 39 ods. 4 písm. a) zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon).
-pracovisko treba vybaviť špeciálnymi prístrojmi a prostriedkami potrebnými na zneškodnenie úniku nebezpečných látok do vôd v zmysle § 39 ods. 6 v nadväznosti    § 39 ods. 4 písm. b) zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon).
-v chránenej vodohospodárskej oblasti všetky činnosti musia byť v súlade s  31 zákona NR SR č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon).
Odpadové hospodárstvo :
- pri  výstavbe a pri prevádzke navrhovanej činnosti je nutné dodržiavať ustanovenia  platných právnych predpisov na úseku odpadového hospodárstva, 
Ochrana ovzdušia:
-realizáciou zámeru nevzniká nový stredný zdroj znečisťovania ovzdušia, nakoľko plánované riešenie nie je uvedené v kategorizácii veľkých a stredných zdrojov znečisťovania ovzdušia. 
- v zmysle právnych predpisov na úseku ochrany ovzdušia tunajší úrad dáva podľa § 17 ods. 1 písm. a) zákona č. 137/2010 Z. z. o ovzduší súhlas potrebný k povoleniu veľkých a stredných zdrojov znečisťovania. Nakoľko uvažovaná činnosť nie je uvedená v kategorizácii veľkých a stredných zdrojov znečisťovania ovzdušia, nepovažuje sa za nový zdroj znečisťovania ovzdušia.    
Obvodný úrad životného prostredia  Dunajská Streda na základe uvedených skutočností  nepožaduje ďalšie posudzovanie navrhovanej činnosti.  
7. Krajský úrad životného prostredia Trnava – č. KÚŽP – 2/2011/00495 zo dňa 11. 11. 2011
Štátna správa na úseku odpadového hospodárstva
-k predloženému zámeru orgán štátnej správy odpadového hospodárstva nemá pripomienky. Nakladanie s odpadmi bude v súlade s platnou legislatívou v odpadovom hospodárstve. 	
Štátna správa na úseku ochrany vôd 
Z hydrogeologickej štúdie, ktorá je súčasťou zámeru vyplývajú tieto skutočnosti:
•	koryto Malého Dunaja je silno zakolmatované s obsahom ropných látok v dnových sedimentoch,
•	zmeny v prietokoch neovplyvňujú  hladinu podzemnej vody v okolí,

                                                                                            Strana 6  z 12  rozhodnutia č. A2011/02153-019
•	v priestore MVE Eliášovce je hladina podzemnej vody nad hladinou vody v Malom Dunaji,
•	rozvodnica odberu podzemnej vody pre vodný zdroj Jelka nezasahuje do koryta Malého Dunaja.
Projekt stavby musí riešiť odporúčania záverov štúdie, najmä:
•	Počas výstavby nesmie dochádzať prostredníctvom stavebnej jamy a preložky koryta k zvýšenej infiltrácii do zvodnenej vrstvy – mohlo by to pozmeniť prúdenie podzemnej vody v ochrannom pásme Jelka a spôsobiť určité problémy v kvalite podzemnej vody ako nevylúčiteľný prejav starých záťaží v koryte (ropné látky) a jej okolia.
•	Zvýšenie infiltrácií povrchových vôd je potrebné mať pod kontrolou, ako počas výstavby, tak aj po spustení MVE do prevádzky, prostredníctvom monitorovacích vrtov.  
Štátna správa na úseku ochrany ovzdušia
Z pohľadu ochrany ovzdušia uskutočnením zámeru nevznikne v súlade s vyhláškou MP, ŽP a RR SR  č. 356/2010 Z. z., ktorou sa vykonávajú niektoré ustanovenia zákona o ovzduší a zákonom č. 137/2010 Z. z. o ovzduší zdroj znečisťovania ovzdušia. 
Štátna správa na úseku ochrany prírody a krajiny
V dotknutom území platí 1. stupeň územnej ochrany v zmysle zákona č. 543/2002     Z. z. o ochrane prírody a krajiny v znení neskorších predpisov. 
-v dosahu navrhovaného vzdutia MVE sa nachádza lokalita SKUEV0083 Eliášovský les (cca 2,7 km na SZ) o výmere 32,25 ha, kde predmetom ochrany sú biotopy európskeho významu: Ls 1.2 Lužné dubovo-brestovo-jaseňové lesy okolo nížinných riek (91F0) a druhy európskeho významu: vydra riečna (Lutra lutra). Vzhľadom na predpokladané vzdutie hladiny, ktoré má siahať podľa dokumentácie do cca 12,4 km nad navrhovaný stupeň MVE, je predpoklad možných negatívnych vplyvov na lesné spoločenstvá v dotknutom území  predstavujúce biotopy európskeho významu. Negatívny vplyv na lokálne populácie druhov európskeho významu – vydra riečna a bobor európsky  môže mať likvidácia brehových porastov a výruby drevín spojené s navrhovanou výstavbou MVE. Bez predchádzajúcej inventarizácie drevín a biotopov v území, nie je možné rozsah uvedených vplyvov vopred presne stanoviť. 
-navrhovanou činnosťou je priamo dotknuté územie SKUEV0541 Malý Dunaj, navrhnuté na základe požiadaviek Európskej komisie  na doplnenie sústavy Natura 2000, z dôvodu výskytu biotopov európskeho významu  a druhov európskeho významu ( napríklad vydra riečna (Lutra lutra), čík európsky (Misgurnus fossilis, pĺž severný (Cobitis taenia)...).
-v dotknutom úseku Malého Dunaja sa môžu vyskytovať viacero chránených druhov živočíchov – tzv. druhy národného významu. Najviac ohrozenou skupinou vzhľadom na charakter navrhovanej činnosti sú migrujúce druhy fauny viazané na vodný tok a priľahlé aluvialnne biotopy. V danom území by bolo vhodné vykonať doplňujúci inventarizačný prieskum. 
-v územnom systéme ekologickej stability predstavuje Malý Dunaj biokoridor nadregionálneho významu. Biokoridor zahŕňa tok Malého Dunaja s lužnými lesmi, brehovými porastmi a genofondovo-významnými lokalitami flóry a fauny. Pôvodné lesné spoločenstvá pozdĺž Malého Dunaja sa zachovali v podobe fragmentov, keďže boli lesohospodárskou činnosťou vo významnej miere premenené na topoľové monokultúry.
-asi 400 m východne od navrhovanej MVE  sa nachádza biocentrum regionálneho významu Biskupský les. 
-v blízkosti navrhovanej MVE (cca 2 km) v oblúku meandra Malého Dunaja je vymedzená genofondovo významná lokalita flóry f 34. Ide o komplex lesných porastov s relatívne zachovalou pôdnou drevinou skladbou tvrdého a prechodného lužného lesa. 
			Strana 7 z 12  rozhodnutia č. A2011/02153-019

-v súvislosti s výstavbou MVE dôjde v  dotknutom území k trvalým záberom plôch s možným výskytom biotopov národného a európskeho významu, tiež k rozsiahlemu výrubu drevín a brehových porastov. Napriek predpokladaným zásahom do biotopov a biokoridora nadregionálneho významu (odlesnenie, terénne úpravy, zásahy do koryta a brehových porastov) nie je v zámere stanovený rozsah predpokladaných škôd na biotopoch a drevinách, taktiež nie je vyčíslená ich spoločenská hodnota. Nenavrhujú sa žiadne konkrétne opatrenia na elimináciu a kompenzáciu negatívnych vplyvov navrhovanej činnosti na dotknuté prírodné a krajinné prvky.
Vznik nových bariérových prvkov negatívne ovplyvní biokoridor nadregionálneho významu z hľadiska jeho migračných funkcií, nielen vo vzťahu k akvatickej ale i terestrickej faune. Vzhľadom na súčasnú vysokú mieru fragmentácie rybích spoločenstiev v dotknutom úseku povodia Dunaja, predovšetkým v dôsledku existencie veľkého množstva pre ryby nepriechodných migračných bariér, predstavuje každá novovzniknutá priečna stavba na toku, závažný negatívny zásah do vodných ekosystémov, vrátane prostredia ichtyocenóz s rizikom negatívnych dopadov na populácie väčšiny ohrozených a chránených druhov rýb.
•	predmetná činnosť koliduje so záujmami ochrany prírody a krajiny v danom území (navrh. SKUEV0541 Malý Dunaj, SKUEV0083 Eliášovský les, výskyt druhov európskeho významu a biotopov európskeho významu, nadregionálny biokoridor Malý Dunaj),
•	navrhovaná činnosť je v hrubom rozpore s európskymi smernicami: smernicou o vodách a smernicou o biotopoch, nakoľko realizáciou MVE v území dôjde k fragmentácii biotopov, narušeniu hydromorfologických parametrov toku a obmedzeniu až zastaveniu migrácie vodných organizmov, vrátane viacerých druhov európskeho významu,
•	navrhovaná činnosť môže mať za následok ohrozenie životného prostredia, vzhľadom na kontamináciu dnových sedimentov Malého Dunaja toxickými látkami. 
OÚŽP konštatuje: 
Príloha č. 4 predloženého zámeru sa zaoberá dopadmi výstavby MVO Eliášovce na rastlinstvo a biotopy Malého Dunaja aj s návrhmi kompenzačných opatrení. Na základe tejto štúdie bol vyhodnotený vplyv navrhovanej činnosti na lesnú aj  na nelesnú vegetáciu so záverom , že sa negatívny vplyv neočakáva resp. bude minimálny. 
SKUEV0083 Eliášovský les – nepokračuje sa v procese vyhlasovania z dôvodu nesúhlasu vlastníka pozemkov (stav k 15. 05. 2011)
SKUEV0541 Malý Dunaj – v UV SR  č. 577 z 31. augusta 2011 k aktualizácii národného zoznamu území európskeho významu Malý Dunaj nie je medzi schválenými územiami. 
Koncepcia využitia hydroenergetického potenciálu vodných tokov SR do roku 2030 bola zosúladená aj  so Smernicou 2000/60/ES Európskeho parlamentu a Rady ustanovujúca rámec pôsobnosti spoločenstva v oblasti vodnej politiky (RSV – rámcová smernica o vode) a ďalšími nadväzujúcimi smernicami, ktoré určuje konkrétne úlohy potrebné na naplnenie jej cieľov aj so Smernicou Rady 92/43/EHS o ochrane prirodzených biotopov a voľne žijúcich živočíchov a rastlín (smernica o flóre, faune a biotopoch – NATURA 2000)    
V prílohovej časti je aj inventarizácia drevín, biotopov, výmera biotopov, mapa prírodnosti lesných porastov a mapa biotopov a ichtyologická štúdia. Spoločenská hodnota drevín bude určená v ďalších stupňoch povoľovania činnosti, po vydaní územného rozhodnutia.    
8. Ministerstvo životného prostredia SR, sekcia vôd – list č. 58562/2011, 3249/2011-6.1 zo dňa 28. 10. 2011 a list č. 66325/2011, 3249/2011-6.1 zo dňa 18. 11. 2011
K predloženému zámeru navrhovanej činnosti z vecnej pôsobnosti sekcie vôd predkladáme nasledovné stanovisko:
-na str. 18 sa uvádza, že Žitný ostrov má najmenej zrážok v SR (590 mm). Nie je jasné, prečo na strane 21 sú uvedené zrážky z roku 2009 v hodnote 851mm, čo je údajne 112% normálu. 
			Strana 8  z 12  rozhodnutia č. A2011/02153-019

Vždy sa uvádzajú dlhodobé priemery, konkrétne roky môžu byť uvedené ako maximá, alebo minimá ak je to potrebné.
-na str. 46 je uvedená vyhláška MŽP SR č.221/2005 Z.z, ktorá bola nahradená vyhláškou MŽP SR č. 418/2010 Z.z. Na tej istej strane sú uvedené údaje o zásobovaných obyvateľoch  a obciach v roku 2009. V súčasnosti sú už k dispozícii aj údaje za rok 2010, a to počet zásobovaných 4 704 726 obyvateľov, čo je 86,56%, celkový počet obcí 2891, z toho zásobovaných z verejnej siete vodovodov 2297, čo je 79,45%.
-upozorňujeme na skutočnosť, že predmetný vodný tok bol Ministerstvom životného prostredia SR vyhlásený za rybársky revír, v ktorom bol v súlade so zákonom č. 139/2002 Z. z. o rybárstve v znení neskorších predpisov pridelený výkon rybárskeho práva Slovenskému 
rybárskemu zväzu. Vzhľadom na vyššie uvedené je potrebné v ďalšom stupni dokumentáciu dopracovať v súlade so stanoviskom správcu toku, ktorý  podľa § 18 uvedeného zákona zohľadňuje aj potreby a ochranu rybárstva,
-ďalej Vás upozorňujeme, že možnosť rozvoja využívania hydroenergetického potenciálu vodných tokov SR  prostredníctvom MVE je podmienená zohľadňovaním environmentálnych aspektov v súlade s relevantnými strategickými dokumentmi SR a EÚ, 
-zámer nepožadujeme posudzovať podľa zákona NR SR č.24/2006 Z.z. o posudzovaní vplyvov na životné prostredie a o zmene a doplnení niektorých.
9. Obec Nový Život – č. 385/2011 zo dňa 08. 11. 2011
- zo strany obyvateľstva obce odzneli obavy, že v dôsledku navýšenia hladiny Malého Dunaja sa zdvihne hladina spodných vôd, ktoré by mohli ohrozovať ich majetky, 
- taktiež boli vyslovené obavy z toho, že pri výstavbe bude porušené koryto Malého Dunaja, čím sa uvoľnia zbytky ropných látok, vzniknutých ich vypúšťaním do toku v minulosti, ktoré v súčasnosti sú izolované vrstvou bahna a nánosov a ktoré môžu ohrozovať kvalitu vody Malého Dunaja, prípadne znamenať nebezpečenstvo pre kvalitu podzemných vôd v podmienkach Chránenej vodohospodárskej oblasti Žitný ostrov, 
- obec vo svojom vyjadrení zo dňa 20. 08. 2010 žiadala vypracovanie hydrologického posudku, ktorý tvorí prílohu č. 6 zámeru. Vo svojom poslednom odseku konštatuje, že režim podzemnej vody a celý posudok je vypracovaný z podkladov, ktoré neboli zamerané na riešenie daného problému. Odporúča sa pre definitívnu znalosť danej problematiky realizovať prieskumné práce zamerané hlavne na  riešenie vzťahu tok- podzemná voda, a to ako po kvalitatívnej aj po kvantitatívnej stránke. V neposlednej miere bude treba modelovým riešením preukázať, že MVE neovplyvní vodné zdroje. Modelové riešenie a prieskumné práce treba zamerať aj na posúdenie kontaminácie podzemnej vody amónnymi iónmi a NEL. 
Toto svoje stanovisko opierame aj o vyjadrenie k návrhu Zmien a doplnkov – 2010 Územného plánu obce Nový Život, vydaného Krajským úradom životného prostredia Trnava pod č. KÚŽP-2/2011/00158/Pt dňa 25. 05. 2011,
- vyjadrujeme názor, že predložený zámer má byť posudzovaný v zmysle zákona. 
OÚŽP konštatuje
Príprava a zabezpečovanie  výstavby musí prebiehať  v súlade  so stanovenými právnymi predpismi, zákonmi a  zohľadnením  všetkých oprávnených záujmov v predmetnej lokalite.
V rámci zisťovacieho konania boli predložené nasledovné dokumenty:  
1.	Ichtyologická štúdia toku Malý Dunaj 
2.	Dopady výstavby MVE Eliášovce na rastlinstvo a biotopy Malého Dunaja a návrhy opatrení,  inventarizácia drevín, biotopov, výmera biotopov, mapa prírodnosti lesných porastov a mapa biotopov.  Na základe tejto štúdie bol vyhodnotený vplyv navrhovanej činnosti na lesnú aj  na nelesnú vegetáciu s výsledkom, že sa negatívny vplyv neočakáva resp. bude minimálny. 
			
                                                                                                      Strana 9  z 12  rozhodnutia č. A2011/02153-019

3.	Hydrogeologická štúdia – záverom tejto štúdie boli nasledovné skutočnosti:
-	Po výstavbe MVE podzemné vody nebudú nimi ovplyvnené resp. ovplyvnené budú v minimálnej miere. Na základe tejto skutočnosti konštatujeme, že ani vodný zdroj Jelka nebude ovplyvnený výstavbou MVE,
-	Výstavba MVE Eliášovce neovplyvní rybárstvo, pretože sa nachádza v smere toku a aj po prúde podzemnej vody niekoľko kilometrov pod rybárstvom. MVE Eliášovce vzduje hladinu vody v rieke, pri rybárstve to bude 0,0 až 0,6m, avšak vzdutá hladina bude pod úrovňou hladiny podzemnej vody. Infiltrácia vody z rieky do podzemnej vody za takej situácie a pri zakolmatovanom koryte je vylúčená. 
                  Je reálny predpoklad, že zvýšená hladina vody v toku neovplyvní súčasnú  
                  kvantitatívnu ani kvalitatívnu situáciu v rybárstve. 
4.	Hydrogeologický posudok MVE – Eliášovce – posudok režimu podzemných vôd   
-	na základe tohto posudku významné vodné zdroje v okolí MVE Eliášovce – vodný zdroj Jelka a vodný zdroj Lehnice – nebudú výstavbou ovplyvnené.  
V uvedených štúdiách, posudkoch  boli jednotlivé vplyvy dostatočne vyhodnotené. 

V rámci zisťovacieho konania sa k predloženému zámeru vyjadrilo aj Poľovnícke združenie Fehérág Nový Život zo dňa 28. 10 2011. Podali námietky a nesúhlas voči plánovanej výstavbe MVE Eliášovce, reagovali na oznámenie o začatí územného konania a upustenie od ústneho konania v zmysle stavebného zákona. V prvej časti listu sú uvedené skutočnosti, ktoré majú byť riešené v rámci povoľovania činnosti v zmysle zákona č. 50/1976 Zb. (stavebný zákon) a druhá časť je venovaná ochrane životného prostredia všeobecne.   

Obec Jelka, Slovenský vodohospodársky podnik, OZ Bratislava sa v rámci zisťovacieho konania nevyjadrili.   

Odôvodnenie a záver: 
OÚ ŽP v rámci zisťovacieho konania, posúdil navrhovanú činnosť z hľadiska povahy a rozsahu navrhovanej činnosti, miesta vykonávania navrhovanej činnosti, najmä jeho únosného zaťaženia a ochranu poskytovanú podľa osobitných predpisov, významu očakávaných vplyvov na životné prostredie a zdravie obyvateľstva a úrovne spracovania zámeru. 

Výstavba MVE predstavuje plnenie základných priorít schválenej energetickej politiky SR,  zvyšovanie podielu obnoviteľných zdrojov energie na výrobe elektriny a tepla s cieľom vytvoriť primerané doplnkové zdroje potrebné na krytie domáceho dopytu. 
Uznesením vlády Slovenskej republiky č. 178 z 9. marca 2011 bola schválená koncepcia využitia hydroenergetického potenciálu vodných tokov SR do roku 2030. 
V zmysle Prílohy č. 1 uvedenej koncepcie pre zabezpečenie plnenia cieľov a záväzkov SR voči EÚ, MVE je potrebné umiestňovať v lokalitách zaradených do databázy lokalít so strategicky významným technicky využiteľným hydroenergetickým potenciálom (príloha č. 3,  kde patrí i MVE Eliášovce), ktorá  predstavuje výber strategicky významných lokalít z kompletnej databázy (príloha č. 2).  V uvedených lokalitách je prioritným kritériom hodnotenia zámerov prínos z hľadiska naplnenia strategických cieľov koncepcie a záväzkov SR voči EÚ. V strategicky významných lokalitách, uvedených v prílohe  č.  3,  preferovať  realizáciu MVE. Ich celospoločenský a globálny environmentálny prínos má prioritu nad kritériami s úzkym lokálnym dosahom.

			Strana 10  z 12  rozhodnutia č. A2011/02153-019

Príloha č. 4 predloženého zámeru sa zaoberá dopadmi výstavby MVO Eliášovce na rastlinstvo a biotopy Malého Dunaja aj s návrhmi kompenzačných opatrení. Na základe tejto štúdie bol vyhodnotený vplyv navrhovanej činnosti na lesnú aj  na nelesnú vegetáciu s výsledkom, že sa negatívny vplyv neočakáva resp. bude minimálny, z toho dôvodu nie sú potrebné kompenzačné opatrenia, len zmierňujúce opatrenia. 
Na základe predloženej hydrogeologickej štúdie po výstavbe MVE podzemné vody nebudú ovplyvnené resp. ovplyvnené budú v minimálnej miere, výstavba MVE Eliášovce neovplyvní rybárstvo, pretože sa nachádza v smere toku a aj po prúde podzemnej vody niekoľko kilometrov pod rybárstvom.
Ďalej bol predložený aj Hydrogeologický posudok MVE – Eliášovce – posudok režimu podzemných vôd, na základe ktorého vodný zdroj Jelka a vodný zdroj Lehnice nebudú výstavbou ovplyvnené.  

OÚŽP Dunajská Streda na základe stanovísk doručených k zámeru od zainteresovaných subjektov, na základe objasnenia pripomienok v rámci ústneho jednania a na základe predložených posudkov rozhodol tak, ako je uvedené vo výrokovej časti tohto rozhodnutia. 
Po posúdení predloženého zámeru a jednotlivých stanovísk,  OÚ ŽP konštatuje, že z hľadiska vplyvov na životné prostredie bude postačujúce upriamiť sa na poukázané problémy v ďalšom procese konania o povolení činnosti podľa osobitných predpisov, na čo je navrhovateľ v tomto rozhodnutí upozornený.  
Ak sa zistí, že skutočné vplyvy posudzovanej činnosti sú väčšie, ako sa uvádza v zámere, je ten, kto činnosť vykonáva povinný zabezpečiť opatrenia na zosúladenie skutočného vplyvu s 
vplyvom uvedeným v zámere a v súlade s podmienkami určenými v rozhodnutí o povolení činnosti podľa osobitných predpisov.

Zo stanovísk doručených k zámeru a z opatrení navrhnutých v zámere vyplynuli niektoré konkrétne požiadavky vo vzťahu k navrhovanej činnosti, ktoré bude potrebné zohľadniť v procese konania o povolení činnosti podľa osobitných predpisov:
- ak navrhovanou činnosťou dôjde k poškodeniu resp. zničeniu niektorých biotopov európskeho resp. národného významu, a k odstráneniu drevín resp. kríkov,  treba postupovať v zmysle § 6 Ochrana biotopov a § 47 zákona č. 543/2002 Z. z. o ochrane prírody a krajiny v znení neskorších predpisov, 
- v rámci povoľovania treba vykonať podrobný prieskum na zistenie reálneho rozsahu znečistenia horninového prostredia dotknutého územia ropnými látkami a navrhnúť systém pozorovania vplyvu zásahu do horninového prostredia na podzemné vody. V prípade narazenia na kontaminovanú zeminu navrhnúť spôsob asanačných prác.
-v ďalších stupňoch projektovania presne určiť dosah vzdutia a posúdiť zmenu hladiny podzemnej vody ich vplyv na pôdu, rastlinstvo a na obyvateľov (podmáčanie + vodný zdroj), 
-zariadenia, ktoré fungujú na báze oleja opatriť havarijnou vaňou o takom užitočnom objeme, aby v prípade havárie celkový objem týchto látok mohol byť zachytený.  
-pri výstavbe použiť najlepšie dostupnú techniku a zabezpečiť pravidelnú kontrolu technického stavu mechanizmov.
-treba dodržať ustanovenia § 39 ods. 2 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon).

			Strana 11  z 12  rozhodnutia č. A2011/02153-019

-treba vypracovať plán havarijných opatrení v zmysle § 39 ods. 6 v nadväznosti na § 39 ods. 4 písm. a) zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon).
-pracovisko treba vybaviť špeciálnymi prístrojmi a prostriedkami potrebnými na zneškodnenie úniku nebezpečných látok do vôd v zmysle § 39 ods. 6 v nadväznosti    § 39 ods. 4 písm. b) zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon).
-v chránenej vodohospodárskej oblasti všetky činnosti musia byť v súlade s  31 zákona NR SR č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon).
- pri  výstavbe a pri prevádzke navrhovanej činnosti  je nutné dodržiavať ustanovenia  platných právnych predpisov na úseku odpadového hospodárstva, 
-počas výstavby nesmie dochádzať prostredníctvom stavebnej jamy a preložky koryta k zvýšenej infiltrácii do zvodnenej vrstvy – mohlo by to pozmeniť prúdenie podzemnej vody 
v ochrannom pásme Jelka a spôsobiť určité problémy v kvalite podzemnej vody ako nevylúčiteľný prejav starých záťaží v koryte (ropné látky) a jej okolia.
-zvýšenie infiltrácií povrchových vôd je potrebné mať pod kontrolou, ako počas výstavby, tak aj po spustení MVE do prevádzky, prostredníctvom monitorovacích vrtov,   
- v projektovej dokumentácii uviesť platné právne predpisy, 
- predmetný vodný tok bol Ministerstvom životného prostredia SR vyhlásený za rybársky revír, v ktorom bol v súlade so zákonom č. 139/2002 Z. z. o rybárstve v znení neskorších predpisov pridelený výkon rybárskeho práva Slovenskému rybárskemu zväzu. Vzhľadom na vyššie uvedené je potrebné v ďalšom stupni dokumentáciu dopracovať v súlade so stanoviskom správcu toku, ktorý  podľa § 18 uvedeného zákona zohľadňuje aj potreby a ochranu rybárstva,
-ďalej Vás upozorňujeme, že možnosť rozvoja využívania hydroenergetického potenciálu vodných tokov SR  prostredníctvom MVE je podmienená zohľadňovaním environmentálnych aspektov v súlade s relevantnými strategickými dokumentmi SR a EÚ, 
- do projektovej dokumentácie podrobnejšie zapracovať navrhnuté opatrenia rešpektujúce príslušné ustanovenia zákonov na ochranu životného prostredia a zdravia obyvateľov    
-  realizovať všetky navrhované  opatrenia v zámere

Upozornenie: Podľa § 29 ods. 8  zákona dotknutá obec bezodkladne informuje o tomto rozhodnutí verejnosť spôsobom v mieste obvyklým. 
Upozorňujeme obec, že sa v rámci zisťovacieho konania k predloženému zámeru vyjadrilo aj Poľovnícke združenie Fehérág Nový Život,  ktoré v zmysle § 24a zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov v rámci následného povoľovacieho konania podľa osobitného predpisu je účastníkom konania.

                                                                                                      Strana 12  z 12  rozhodnutia č. A2011/02153-018

Poučenie
Zisťovacie konanie sa nevykonáva podľa zákona č. 71/1967 Zb. o správnom konaní (správny poriadok), a preto sa voči nemu nemožno odvolať.  Toto rozhodnutie možno preskúmať súdom podľa zákona č. 99/1963 Zb. Občiansky súdny poriadok v znení neskorších predpisov.

						 		Ing.  Gabriela  C s é r i o v á 
                                                                                                   Prednostka úradu

Doručí sa:
1. PRVÁ PRODUKČNÁ, s. r. o., Pažítkova 4, 821 02 Bratislava 
2. Obec Nový Život, Eliášovce 55, 930 38 Nový Život 

Na vedomie: 
1.  Obvodný úrad životného prostredia Dunajská Streda, Ádorská 5400, 929 01
     Dunajská Streda
2.  Trnavský samosprávny kraj, Starohájska 10, 917 01 Trnava
3.  Úrad verejného zdravotníctva SR, Trnavská cesta 52, 826 45 Bratislava
4.  Obvodný úrad pre cestnú dopravu a pozemné komunikácie Dunajská Streda, Trhovisko  
     235/7, 929 01 Dunajská Streda
5. Ministerstvo hospodárstva SR, Mierová 19, 827 15 Bratislava
6. Ministerstvo životného prostredia SR, Sekcia vôd, Nám. Ľ. Štúra 1, 812 35 Bratislava
7. Krajský úrad životného prostredia Trnava, Kollárova 8, 917 01 Trnava
8. Krajský pozemkový úrad v Trnave, Vajanského 22, P. O. BOX 35,
 917 01 Trnava
9. Poľovnícke združenie Fehérág, 930 38 Nový Život

Telefón                              Fax                               E-mail                               Internet                      IČO                                                       
031 / 5905 211                  031 / 5524 809	             sekretariat@ds.ouzp.sk     www.ds.ouzp.sk        37847660